Diari Oficial de la Generalitat Valenciana


Sumari del DOGV 7342, del 20-08-2014 (2014/7506)

RESOLUCIÓ de 25 de juliol de 2014, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 742,30 m², situada a Xirivella, carrer Mare de Déu dels Desemparats número 14, efectuada per l'Administració estatal, per a l'ampliació del Centre de Salut de la dita població.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7342

Data del DOGV
:   20-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7506


Data del document
:   25-07-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 25 de juliol de 2014, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 742,30 m², situada a Xirivella, carrer Mare de Déu dels Desemparats número 14, efectuada per l'Administració estatal, per a l'ampliació del Centre de Salut de la dita població. [2014/7506]  
A proposta de la Conselleria de Sanitat, la Direcció General de Patrimoni va sol·licitar a l'Administració estatal la cessió d'uns terrenys de 742,30 m² contigus al Centre de Salut situat en el carrer Mare de Déu dels Desemparats de Xirivella, destinats a l'ampliació d'este. L'esmentat centre consta en l'Inventari General de Béns i Drets de la Generalitat amb el codi 46/110/006/000, com a bé de domini públic adscrit a la Conselleria de Sanitat.  
De conformitat amb la modificació puntual número 16 del Pla General d'Ordenació Urbana de Xirivella els esmentats terrenys estan qualificats com a ús sanitari.  
Mitjançant l'Orde del Ministeri d'Hisenda i Administracions Públiques, de 21 de desembre de 2012, es va acordar cedir gratuïtament a la Generalitat Valenciana la parcel·la situada a Xirivella, carrer Mare de Déu dels Desemparats número 14 que es descriu a continuació, amb destinació a l'ampliació del Centre de Salut.  
Parcel·la urbana de set-cents quaranta-dos metres i trenta decímetres quadrats, limítrofa: al nord, el Centre de Salut de la Generalitat Valenciana; al sud i l'est, la finca originària de la qual se segrega; i a l'oest, l'avinguda Mare de Déu dels Desemparats i la parcel·la urbana de la qual se segrega.  
L'article 39.1 de la Llei 14/2006, de 10 d'abril, de Patrimoni de la Generalitat Valenciana, establix que la Generalitat podrà adquirir béns i drets per qualsevol títol jurídic, onerós o lucratiu, de dret públic o privat. L'article 43 atribuïx al conseller les competències d'acceptar les cessions a títol gratuït.  
L'article 27 de l'esmentada llei establix que porta implícita l'afectació de béns i drets a l'ús general o servici públic de què es tracte l'adquisició d'estos a títol lucratiu o mortis causa, sempre que el transmetent o causant faça constar la finalitat d'ús general o servici públic. En conseqüència, una vegada perfeccionada la cessió i l'acceptació, l'immoble queda automàticament afecte el servici públic sanitari i adscrit, de conformitat amb el que disposa l'article 30.2 de l'esmentat text legal, a la Conselleria de Sanitat, a la qual correspon l'administració, la defensa i la conservació.  
En conseqüència, basant-se en l'article 43 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta efectuada per l'Administració estatal de la propietat de l'immoble que es descriu a continuació:  
  
Parcel·la urbana de set-cents quaranta-dos metres i trenta decímetres quadrats, limítrofa: al nord, el Centre de Salut de la Generalitat Valenciana; al sud i a l'est, la finca originària de la qual se segrega; i a l'oest, l'avinguda Mare de Déu dels Desemparats i la parcel·la urbana de la qual se segrega.  
Consta inscrita en el Registre de la Propietat de Xirivella al tom 3.073, llibre 496, foli 72, finca 24.465, inscripció 1a.  
L'immoble s'accepta lliure de càrregues i gravàmens i al corrent de qualsevol gasto i impost.  
  
Segon  
La cessió gratuïta realitzada per l'administració estatal es fa amb la condició de ser destinada a l'ampliació del Centre de Salut de Xirivella. En conseqüència la Generalitat accepta les obligacions assenyalades en el punt segon de l'Orde Ministerial per la qual se cedix l'immoble quant a la constància registral de la condició a què se subjecta la cessió.  
  
  
  
Tercer  
El dret de propietat objecte de cessió i acceptació haurà d'incorporar-se a l'Inventari General de Béns i Drets de la Generalitat com a bé de domini públic sanitari, adscrit a la Conselleria de Sanitat, a qui correspon les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart  
La Direcció General de Patrimoni realitzarà les actuacions oportunes per a complir el que disposa la present resolució.  
  
  
Quint  
Notificar esta resolució a l'administració cedent i procedir a la publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 25 de juliol de 2014.- El conseller d'Hisenda i Administració Pública: Juan Carlos Moragues Ferrer.